ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1049/98 υποβολή: Jesϊs Cabezσn Alonso (PSE) προς την Επιτροπή (6 Απριλίου 1998)

Θέμα: Αποφυλάκιση τεσσάρων κουβανών διαφωνούντων

Διάφορες προσωπικότητες και όργανα έχουν προβεί σε παραστάσεις προς τις κουβανικές αρχές για να εξασφαλιστεί η αποφυλάκιση τεσσάρων κουβανών πολιτών οι οποίοι φυλακίστηκαν διότι ανήκαν στην πολιτική κίνηση των διαφωνούντων στην Κούβα. Πρόκειται για τους Marta Beatriz Roque, Renι Gomez, Vladimiro Roca και Fιlix Bonne.

Ο υπογράφων γνωρίζει ότι το Συμβούλιο και η Επιτροπή προέβησαν σε διπλωματικές ενέργειες για να αφεθούν ελεύθεροι οι προαναφερθέντες. Ωστόσο, οι ενέργειες αυτές φαίνεται να απέβησαν άκαρπες διότι οι φυλακισθέντες δεν απελύθησαν.

Επανέλαβε η Επιτροπή τα διαβήματά της για να αφεθούν ελεύθεροι οι προαναφερθέντες κουβανοί πολίτες;

Απάντηση του κ. Marνn εξ ονόματος της Επιτροπής (11 Μαΐου 1998)

Η Ένωση έχει παρέμβει επανειλημμένα και σε διάφορα επίπεδα ζητώντας την αποφυλάκιση των κουβανών πολιτικών κρατουμένων και ιδιαίτερα των τεσσάρων μελών της εσωτερικής ομάδας αντικαθεστωτικών, στους οποίους αναφέρεται το Αξιότιμο Μέλος του Κοινοβουλίου.

Ένα πρόσφατο διάβημα της Ένωσης, στο οποίο συμμετείχε η Επιτροπή και το οποίο αφορούσε ειδικότερα την εν λόγω ομάδα κουβανών αντικαθεστωτικών, πραγματοποιήθηκε στις 23 Φεβρουαρίου 1998 και είχε ως αποδέκτη το Υπουργείο Εξωτερικών της Κούβας. Με αυτό το διάβημα, η Ένωση εξέφραζε την απογοήτευσή της, αφού πληροφορήθηκε ότι οι τέσσερις προαναφερθέντες κουβανοί πολίτες, όπως άλλωστε και οι υπόλοιποι αντικαθεστωτικοί, δεν αποφυλακίστηκαν μετά την επίσκεψη του Πάπα στην Κούβα, τον Ιανουάριο του 1998.

Η Επιτροπή συμμερίζεται πλήρως τη θλίψη που εκφράζει το Αξιότιμο Μέλος του Κοινοβουλίου για το γεγονός ότι αυτές οι παρεμβάσεις δεν είχαν, μέχρι σήμερα, τα αναμενόμενα αποτελέσματα. Η Επιτροπή είναι αποφασισμένη να συνεχίσει τη δράση της υπέρ των κουβανών πολιτικών κρατουμένων, σύμφωνα με το περιεχόμενο της κοινής θέσης της Ένωσης που εγκρίθηκε τον Δεκέμβριο του 1996 και παρατάθηκε διαδοχικά τον Ιούνιο του 1997 και τον Δεκέμβριο του 1997.
ΓΡΑΠΤΗ ΕΡΩΤΗΣΗ E-1558/98 υποβολή: Graham Watson (ELDR) προς την Επιτροπή (19 Μαΐου 1998)

Θέμα: Εθνοτικές μειονότητες και Ευρωπαοκά όργανα

Ποιό είναι το ποσοστό του προσωπικού των Ευρωπαϊκών οργάνων που προέρχονται από εθνοτικές μειονότητες;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-1557/98, E-1558/98 και E-1559/98 (15 Ιουνίου 1998)

Η πρόσληψη του προσωπικού πραγματοποιείται πάντα βάσει του άρθρου 27 του κανονισμού υπηρεσιακής καταστάσεως, το οποίο ορίζει σαφώς ότι αυτή πρέπει να γίνεται με την ευρύτερη δυνατή γεωγραφική βάση μεταξύ των υπηκόων των κρατών μελών, χωρίς διάκριση λόγω φυλής, πολιτικών, φιλοσοφικών ή θρησκευτικών πεποιθήσεων, φύλου ή γενετήσιου προσανατολισμού και ανεξάρτητα από την προσωπική ή οικογενειακή κατάστασή τους.

Συνεπώς, η Επιτροπή δεν θεώρησε σκόπιμο να θέσει σε εφαρμογή προγράμματα θετικών ενεργειών για την προώθηση των εθνοτικών μειονοτήτων στις υπηρεσίες της.
ΓΡΑΠΤΗ ΕΡΩΤΗΣΗ E-1152/98 υποβολή: Josι Apolinαrio (PSE) προς την Επιτροπή (24 Απριλίου 1998)

Θέμα: Στατιστικές ανά περιφέρεια για το Ακαθάριστο Εγχώριο Προοόν

Η EUROSTAT δημοσίευσε την προηγούμενη εβδομάδα τα αποτελέσματα σχετικά με το ΑΕγχΠ ανά περιφέρεια, αποδεχόμενη ότι το στοιχείο αυτό δεν αντιπροσωπεύει τον πραγματικό πλούτο της κάθε περιφέρειας και συμφωνώντας, κατ' αυτό τον τρόπο, με την απάντηση στη γραπτή ερώτηση αριθ. P-2010/97 ((ΕΕ C 45 της 10.02.1998, σελ. 142. )), η οποία ανέφερε ότι τα ΑΕγχΠ για κάθε κράτος μέλος «ορίζονται με βάση την πιο πρόσφατη περιφερειακή διάρθρωση της ακαθάριστης προστιθέμενης αξίας.»

Ερωτώ, ως εκ τούτου, την Επιτροπή κατά πόσον κρίνει απαραίτητη ή όχι την αναθεώρηση των κριτηρίων για τους περιφερειακούς υπολογισμούς;

Απάντηση του κ. de Silguy εξ ονόματος της Επιτροπής (2 Ιουνίου 1998)

Κάθε χρόνο η Επιτροπή συντάσσει, με βάση πληροφορίες που παρέχουν οι Εθνικές Στατιστικές Υπηρεσίες (INS), περιφερειακούς λογαριασμούς ανά οικονομική δραστηριότητα. Οι λογαριασμοί αυτοί καταρτίζονται με εναρμονισμένο τρόπο, σύμφωνα με τις μεθοδολογικές αρχές του Ευρωπαϊκού Συστήματος Ολοκληρωμένων Οικονομικών Λογαριασμών(ΕΣΛ) και παρέχουν ειδικότερα πληροφορίες για την ακαθάριστη προστιθέμενη αξία, τις αποδοχές των μισθωτών, τις ακαθάριστες επενδύσεις παγίου κεφαλαίου και την απασχόληση 7 επιτρέπουν, επίσης, την εκτίμηση του περιφερειακού ακαθάριστου εγχώριου προϊόντος(ΑΕγχΠ).

Όπως τονίζει το αξιότιμο μέλος του Κοινοβουλίου, ο εν λόγω δείκτης υπολογίζεται με βάση τα εθνικά ΑΕγχΠ, τα οποία ανάγονται σε περιφερειακά στοιχεία κάθε κράτους μέλους χρησιμοποιώντας την πλέον πρόσφατη περιφερειακή διάρθρωση της ακαθάριστης προστιθέμενης αξίας. Η ανωτέρω μέθοδος, η οποία καθορίστηκε σε συνεννόηση με τις Εθνικές Στατιστικές Υπηρεσίες, επιτρέπει την εξαγωγή συγκρίσιμων δεδομένων μεταξύ των κρατών μελών και η Επιτροπή δεν προτίθεται να τροποποιήσει την εν λόγω μέθοδο στο εγγύς μέλλον.

Το περιφερειακό ακαθάριστο εγχώριο προϊόν αποτελεί συνθετικό δείκτη της παραγωγικής δραστηριότητας σε μια περιοχή και προσφέρεται συνεπώς για τη μέτρηση του επιπέδου οικονομικής ανάπτυξης των περιφερειών. Ωστόσο, δεν αποτελεί μέτρο του μεγέθους του διαθέσιμου εισοδήματος των νοικοκυριών της περιοχής.Ως εκ τούτου η Επιτροπή, με στόχο να καλύψει το κενό της έλλειψης πληροφοριών για το ζήτημα αυτό σε κοινοτικό επίπεδο, ανέλαβε, στο πλαίσιο της αναθεώρησης του ΕΣΛ το 1995, να καθορίσει τις μεθοδολογικές αρχές που είναι αναγκαίες για την κατάρτιση των περιφερειακών λογαριασμών των νοικοκυριών. Η εργασία αυτή, η οποία πραγματοποιήθηκε επίσης με τη συνδρομή των INS, ολοκληρώθηκε το 1996 και θα έχει ως αποτέλεσμα, από το έτος 2000, την εμφάνιση των πρώτων πληροφοριών για το ακαθάριστο διαθέσιμο εισόδημα των νοικοκυριών σε περιφερειακό επίπεδο.
ΓΡΑΠΤΗ ΕΡΩΤΗΣΗ E-1575/98 υποβολή: Sιrgio Ribeiro (GUE/NGL) προς το Συμβούλιο (25 Μαΐου 1998)

Θέμα: Χάραξη του ανάγλυφου της ΕΕ σε κέρματα χωρίς ένδειξη των συνόρων μεταξύ δύο κρατών μελών

Απαντώντας στην ερώτησή μου Ρ-0169/98 ((ΕΕ C 196, 22.6.1998, 120. )), το Συμβούλιο απάντησε κατά τρόπο που θεωρώ ατυχή.

Στην ερώτησή μου είχα αναφερθεί σε ένα προφανές σφάλμα πολιτικού χαρακτήρα επειδή ο σχεδιασμός των κερμάτων που απεικονίζει το έδαφος της Ευρωπαϊκής Ένωσης δεν προέβλεπε το γεωγραφικό διαχωρισμό μεταξύ Ισπανίας και Πορτογαλίας.

Το Συμβούλιο αποφεύγει να απαντήσει ευθέως στην ερώτηση, γεγονός το οποίο θα μπορούσε να ερμηνευθεί ως ένδειξη ενός δεδομένου τρόπου να ασκεί πολιτική, δηλαδή να δίδει την εντύπωση πως δεν καταλαβαίνει, ενώ καταλήγει με μία φράση που θεωρώ απαράδεκτη καθόσον επιβεβαιώνει ότι η Πορτογαλία και η Ισπανία είναι «δύο ξεχωριστές γεωγραφικές ενότητες». Δεν είναι εκεί το ζήτημα, δεν πρόκειται για πρόβλημα γεωγραφικού χαρακτήρα αλλά για το γεγονός ότι σε πολιτικούς Χάρτες της Ευρωπαϊκής Ένωσης η Ισπανία και η Πορτογαλία δεν φαίνεται να αποτελούν ξεχωριστές πολιτικές ενότητες.

Θα μπορούσε άραγε να αναφέρει το Συμβούλιο κατά πόσο αυτή η απάντηση έχει γνωστοποιηθεί και λάβει την έγκριση των εκπροσώπων των δύο ενδιαφερομένων κρατών μελών τα οποία, κατ' ευφημισμόν, το Συμβούλιο φαίνεται διατεθειμένο να θεωρεί, από πολιτικής άποψης, ως απλές «γεωγραφικές ενότητες»;

Απάντηση (20 Ιουλίου 1998)

Το Συμβούλιο δεν έχει τίποτε να προσθέσει στην απάντησή του στη γραπτή ερώτηση Ρ-0169/98.
ΓΡΑΠΤΗ ΕΡΩΤΗΣΗ E-0644/98 υποβολή: Jorge Hernandez Mollar (PPE) προς την Επιτροπή (9 Μαρτίου 1998)

Θέμα: Όροι αναβάθμισης της ειδικότητας των ισπανών τεχνολόγων μηχανικών σε σύγκριση με άλλες περιπτώσεις

Για ποιό λόγο η Επιτροπή προβάλλει στην περίπτωση του κ. Vicente Alonso Morales, υποψηφίου στο γενικό διαγωνισμό COM/A/1047 (ΕΕ C 145 Α, της 13.5.1997) απαίτηση που δεν περιλαμβάνεται στο κείμενο της προκήρυξης, ήτοι να κατέχει τίτλο σπουδών πενταετούς φοίτησης;

Κοινή απάντηση του κ. Liikanen εξ ονόματος της Επιτροπής στις γραπτές ερωτήσεις E-0635/98, E-0636/98, E-0637/98, E-0638/98, E-0639/98, E-0640/98, E-0641/98, E-0642/98, E-0643/98, E-0644/98, E-0645/98, E-0669/98, E-0670/98, E-0671/98, E-0672/98, E-0673/98, E-0674/98, E-0675/98, E-0676/98, E-0677/98, E-0678/98, E-0679/98, E-0724/98, E-0725/98, E-0726/98, E-0727/98 και E-0728/98 (21 Απριλίου 1998)

Η Επιτροπή θεωρεί ότι τα βασικά στοιχεία των πληροφοριών που ζητεί το αξιότιμο μέλος του Κοινοβουλίου βρίσκονται στις απαντήσεις που δόθηκαν από την Επιτροπή στις γραπτές ερωτήσεις E-2749/97 της κ. Garcia Arias ((ΕΕ C 82 της 17.3.1998. )) και E-4186/97 της κ. Dόhrkop ((ΕΕ C 304 της 2.10.1998, σελ. 15. )). Συνεπώς, η Επιτροπή παρακαλεί το αξιότιμο μέλος να ανατρέξει στις εν λόγω απαντήσεις στις οποίες εκθέτει τη γενική στάση της όσον αφορά τα διπλώματα που δίνουν πρόσβαση στην κατηγορία A/LA της ευρωπαϊκής δημόσιας διοίκησης και, ειδικότερα, όσον αφορά τα διπλώματα των ισπανών τεχνολόγων μηχανικών.

Η ορθή μετάφραση του «diploma universitario» στα γερμανικά είναι «abgeschlossenes Hochschulstudium» και η έκφραση αυτή παρουσιάζεται στην προκήρυξη του διαγωνισμού COM/A/1047 (97/C 145 A/02) που δημοσιεύτηκε στην Επίσημη Εφημερίδα. Εξάλλου και σχετικά με την ερώτηση για τους διαγωνισμούς COM/A/720 και COM/A/721, η Επιτροπή καλεί το αξιότιμο μέλος να ανατρέξει στην απόφαση του Δικαστηρίου της 3ης Μαρτίου 1994 στην υπόθεση Τ-82/92 (Cortιs Jimιnez κατά Επιτροπής).

Η Επιτροπή εφιστά την προσοχή του αξιότιμου μέλους στο γεγονός ότι ο υποψήφιος του διαγωνισμού COM/A/104 υπέβαλε προσφυγή η οποία πρωτοκολλήθηκε στη γραμματεία του Πρωτοδικείου την 1η Δεκεμβρίου 1997, με αριθμό υπόθεσης Τ-299/97. Κατά συνέπεια, η Επιτροπή δεν δύναται να απαντήσει δεδομένου ότι στο παρόν στάδιο διεξάγεται δικαστική διαδικασία.
ΓΡΑΠΤΗ ΕΡΩΤΗΣΗ E-0896/98 υποβολή: Daniela Raschhofer (NI) προς την Επιτροπή (26 Μαρτίου 1998)

Θέμα: Δασμοί στις μπανάνες

Η Επιτροπή υπέβαλε τη νέα της πρόταση για την μεταρρύθμιση της οργάνωσης αγοράς της μπανάνας στο Συμβούλιο. Εν προκειμένω προβλέπεται για την Αυστρία, Σουηδία και Φινλανδία ποσόστωση 353.000 τόνων η οποία μπορεί να εισαχθεί με δασμό 300 Ecu ανά τόνο.

1. Πώς ορίζονται οι για την Αυστρία καθορισθείσες ποσοστώσεις και δασμοί;

2. Γιατί διαφέρουν οι δασμοί για την Αυστρία, Σουηδία και Φινλανδία σε αντίθεση με τις ποσοστώσεις των υπολοίπων κρατών της ΕΕ (2,2 εκατ. τόνοι, 75 Ecu ανά τόνο δασμός);

Απάντηση του κ. Fischler εξ ονόματος της Επιτροπής (15 Απριλίου 1998)

1. Οι συζητήσεις, σχετικά με τις προτάσεις της Επιτροπής να προβεί σε μεταρρύθμιση της Κοινής Οργάνωσης Αγοράς (ΚΟΑ) της μπανάνας, συνεχίζονται στο Συμβούλιο και το Κοινοβούλιο. Οι προτάσεις της Επιτροπής αποβλέπουν στην συμμόρφωση της κοινοτικής νομοθεσίας προς τις διεθνείς κοινοτικές υποχρεώσεις, μέχρι την 1η Ιανουαρίου 1999.

2. Στην κοινότητα η αγορά για τις μπανάνες είναι ενιαία, ενώ η σχετική νομοθεσία είναι η ίδια σε όλα τα κράτη μέλη. Από τη στιγμή που οι εισαγόμενες μπανάνες διατίθενται στο εμπόριο, μπορούν να πωληθούν και να καταναλωθούν οπουδήποτε εντός της Κοινότητας, χωρίς περιορισμούς. Παράλληλα, προτείνεται συμπληρωματική αυτόνομη δασμολογική ποσόστωση 353.000 τόνων, προκειμένου να ληφθούν υπόψη οι ανάγκες αυξημένης κατανάλωσης της Κοινότητας στο σύνολό της, συνεπεία της ένταξης της Αυστρίας, της Φινλανδίας και της Σουηδίας.
ΓΡΑΠΤΗ ΕΡΩΤΗΣΗ E-1164/98 υποβολή: Amedeo Amadeo (NI) και Salvatore Tatarella (NI) προς την Επιτροπή (29 Απριλίου 1998)

Θέμα: Χρηματοδότηση προγραμμάτων για την προστασία των δασών

Η Ευρωπαϊκή Επιτροπή διέθεσε ποσόν 13,4 εκατ. Ecu για τη χρηματοδότηση προγραμμάτων που αφορούν την προστασία των δασών από την ατμοσφαιρική ρύπανση και από τις πυρκαγιές.

Μπορεί η Επιτροπή να διευκρινίσει ποιά προγράμματα προορίζονται για την Ιταλία και ποιά είναι τα προβλεπόμενα ποσά για τη χρηματοδότηση ενός εκάστου;

Απάντηση του κ. Fischler εξ ονόματος της Επιτροπής (14 Μαΐου 1998)

Το 1997, η Επιτροπή ενέκρινε έργα προστασίας των δασών κατά της ατμοσφαιρικής ρύπανσης για ποσό ύψους 7,1 εκατ. ECU (από τα οποία 1 εκατ. ECU για την Ιταλία) καθώς και έργα προστασίας των δασών από τις πυρκαγιές για ποσό ύψους 12,5 εκατ. ECU (από τα οποία 2,3 εκατ. ECU για την Ιταλία). Συνολικά, για το 1997, η χορηγηθείσα συνδρομή ανέρχεται σε 19,6 εκατ. ECU για τις δύο δράσεις προστασίας των δασών (από τα οποία 3,3 εκατ. ECU για την Ιταλία) και είναι, επομένως, υψηλότερη από αυτή που αναφέρει το Αξιότιμο μέλος του Κοινοβουλίου.

Η Επιτροπή διαβιβάζει απευθείας στο Αξιότιμο μέλος του Κοινοβουλίου και στη Γενική Γραμματεία του Κοινοβουλίου τα στοιχεία που ζητήθηκαν για τα ιταλικά προγράμματα που εγκρίθηκαν το 1997.
ΓΡΑΠΤΗ ΕΡΩΤΗΣΗ E-0722/98 υποβολή: Amedeo Amadeo (NI) και Salvatore Tatarella (NI) προς την Επιτροπή (18 Μαρτίου 1998)

Θέμα: Επάρκεια των ιδίων κεφαλαίων των επιχειρήσεων επενδύσεων και των πιστωτικών ιδρυμάτων

Η Επιτροπή εκπόνησε την «Πρόταση Οδηγίας του Ευρωπαϊκού Κοινοβουλίου και του Συμβουλίου με την οποία τροποποιείται η οδηγία αριθ. 93/6/ΕΟΚ του Συμβουλίου για την επάρκεια των ιδίων κεφαλαίων των επιχειρήσεων επενδύσεων και των πιστωτικών ιδρυμάτων» (έγγρ.COM(97) 71 τελικό - 97/0124 COD)) ((ΕΕ C 240 της 6.8.1997, σελ. 24. )). Ζητείται από την Επιτροπή να τροποποιήσει την πρότασή της περί διεξαγωγής εκ των υστέρων δοκιμαστικών ελέγχων ώστε η πρόταση αυτή να εναρμονισθεί αποτελεσματικότερα με τις προθέσεις των αρμόδιων διεθνών αρχών και να αποφευχθεί η δημιουργία μειονεκτημάτων στον ανταγωνισμό που πλήττουν τα χρηματοπιστωτικά ιδρύματα της ΕΕ μέσω της επιβολής δεσμευτικών ή υπερβολικών απαιτήσεων.

Ειδικότερα, τα χρηματοπιστωτικά ιδρύματα δεν πρέπει να υποχρεώνονται να διεξάγουν καθημερινώς εκ των υστέρων δοκιμαστικούς ελέγχους βάσει δύο διαφορετικών συστημάτων και θα πρέπει να διευκρινισθεί επί ποίας βάσεως θα εφαρμόζονται υψηλότερες κεφαλαιακές απαιτήσεις.

Βάσει της Συμφωνίας της Βασιλείας, οι αρμόδιες εθνικές αρχές θα πρέπει να διαθέτουν μεγαλύτερη διακριτική ευχέρεια από την Επιτροπή όταν εφαρμόζουν δια του συμπληρωματικού συντελεστή πιο αυστηρές κεφαλαιακές απαιτήσεις στα πιστωτικά ιδρύματα που έχουν καταγράψει από 5 έως 9 υπερβάσεις σε περίοδο 250 εργάσιμων ημερών.

Απάντηση του κ.Monti εξ ονόματος της Επιτροπής (5 Μαίου 1998)

Η Επιτροπή βρίσκεται στην ευχάριστη θέση να πληροφορήσει τα Αξιότιμα Μέλη του Κοινοβουλίου ότι τροποποίησε την πρόταση οδηγίας του Κοινοβουλίου και του Συμβουλίου που τροποποιεί την οδηγία 93/6/ΕΟΚ του Συμβουλίου της 15ης Μαρτίου 1993 σχετικά με την επάρκεια των ιδίων κεφαλαίων των επιχειρήσεων επενδύσεων και των πιστωτικών ιδρυμάτων ((ΕΕ L 141 της 11.6.1993 )) κατά τον τρόπο που προτείνουν τα Αξιότιμα Μέλη. Η Επιτροπή θέσπισε την τροποποιημένη πρόταση οδηγίας ((COM (1998) 90 τελικό )) της στις 13 Φεβρουαρίου 1998. Το Συμβούλιο θέσπισε κοινή θέση σχετικά με αυτή την πρόταση οδηγίας στις 9 Μαρτίου 1998.
ΓΡΑΠΤΗ ΕΡΩΤΗΣΗ E-0481/98 υποβολή: Richard Howitt (PSE) προς την Επιτροπή (27 Φεβρουαρίου 1998)

Θέμα: Χρησιμοποίηση εμπειρογνωμόνων για την αξιολόγηση των υποβληθεισών προσφορών και των αποτελεσμάτων των Διαρθρωτικών Ταμείων

Είναι σε θέση η Επιτροπή να αναφέρει τον αριθμό των εξωτερικών εμπειρογνωμόνων που χρησιμοποίησε το 1997 για να γνωμοδοτήσουν σχετικά με τις υποβληθείσες αιτήσεις και την αξιολόγηση των προγραμμάτων των Διαρθρωτικών Ταμείων ταξινομώντας τους στο σύνολό τους κατά εθνικότητα και φύλο; Τί ποσοστό των εμπειργογνωμόνων αυτών έλαβε ειδική εκπαίδευση σχετικά με τις απαιτήσεις της ΕΕ όσον αφορά τα προγράμματα των Διαρθρωτικών Ταμείων πριν από την ανάληψη του έργου αυτού; Σε τί ποσό ανέρχεται το συνολικό κόστος των υπηρεσιών τους; Ποιά κριτήρια πρόσληψης εφάρμοσε η Επιτροπή για να εξασφαλίσει ανοικτές διαδικασίες, διαφάνεια και αμεροληψία;

Συμπληρωματική απάντηση της κας Wulf-Mathies εξ ονόματος της Επιτροπής (7 Μαΐου 1998)

Η Επιτροπή δεν διαθέτει στοιχεία που αφορούν την εθνικότητα των εμπειρογνωμόνων της εφόσον, στο πλαίσιο χορήγησης των συμβολαίων της, η εθνικότητα των υποβαλλόντων την προσφορά και των συμβαλλομένων δεν διαδραματίζει ρόλο. Η Επιτροπή δεν διαθέτει επίσης στοιχεία όσον αφορά το φύλο του προσωπικού που απασχολείται από τα διάφορα γραφεία των εμπειρογνωμόνων.

Η Επιτροπή θεωρεί ότι οι εμπειρογνώμονες που επιλέγονται βάσει των διαδικασιών των δημοσίων αγορών διαθέτουν τις κατάλληλες γνώσεις για να διεξάγουν την εργασία που τους χορηγήθηκε. Στο πλαίσιο ανάπτυξης της αξιολόγησης και προώθησης ορθών πρακτικών, η Επιτροπή διοργάνωσε ήδη τρεις διαλέξεις, τις οποίες παρακολούθησαν τόσο οι εμπειρογνώμονες αξιολόγησης όσο και οι υπεύθυνες διοικήσεις για αυτόν τον τύπο ερωτήσεων.

Όσον αφορά το άνοιγμα και τη διαφάνεια, όπως προκύπτει από τις διατάξεις που εφαρμόζονται στον εν λόγω τομέα, η Επιτροπή, κατά γενικό κανόνα, προσφεύγει στις ανοικτές διαδικασίες, η γνώμη των οποίων δημοσιεύεται στην Επίσημη Εφημερίδα.

Όσον αφορά τη μη διάκριση, είναι αυτονόητο ότι η Επιτροπή, ανεξάρτητα από την ακολουθούμενη διαδικασία, τηρεί τους βασικούς κανόνες του κοινοτικού δικαίου.

Η Επιτροπή υπέβαλε στο Κοινοβούλιο τον απολογισμό αξιολόγησής της του έτους 1997 και το πρόγραμμα εργασίας για το 1998 με εκτίμηση του κόστους αξιολόγησης. Όσον αφορά την περιφερειακή πολιτική και τις ενέργειες αξιολόγησης που άρχισε η Επιτροπή, το κόστος αυτό είναι της τάξης των 4,5 εκατ. ECU το 1997 και οι προβλέψεις για το 1998 είναι περίπου 2,5 εκατ. ECU συμπεριλαμβανομένων των μεθοδολογικών εργασιών. Όσον αφορά την αγροτική ανάπτυξη, οι δαπάνες για το 1997 είναι της τάξης των 450.000 ECU.
ΓΡΑΠΤΗ ΕΡΩΤΗΣΗ P-1847/98 υποβολή: Xaver Mayer (PPE) προς την Επιτροπή (5 Iουνίου 1998)

Θέμα: Προκήρυξη της 23ης Φεβρουαρίου 1998 για την υποβολή προσφορών σχετικά με την προμήθεια βοοειδών αναπαραγωγής στην Βοσνία-Ερζεγοβίνη - Φάκελος IA:D-1:Hdl D (98)

1. Σύμφωνα με τους κτηνιατρικούς όρους της αναφερομένης στο θέμα προκήρυξης, τα επιλεγόμενα για την Βοσνία-Ερζεγοβίνη ζώα πρέπει να εξετάζονται 60 ημέρες πριν από την φόρτωση για φυματίωση και 30 ημέρες πριν από την φόρτωση για άλλες ασθένειες. Γνωρίζει η Επιτροπή ότι, κατά την διαδικασία επιλογής των ζώων, οι κτηνιατρικές εξετάσεις δεν περιλαμβάνουν εξέταση για φυματίωση και δεν προβλέπεται πλέον αιματολογική εξέταση 30 ημέρες πριν από την φόρτωση;

2. Οι τεχνικοί όροι της προκήρυξης απαιτούν να ελέγχονται οι απόγονοι των αρσενικών ζώων, καθώς και να αποδεικνύεται ότι οι αγελάδες παράγουν 4.800 χλγ. και 5.300 χλγ. γάλα κατά την πρώτη και την δεύτερη περίοδο αρμέγματος αντίστοιχα. Γνωρίζει η Επιτροπή ότι κατά την επιλογή των ζώων η απαίτηση αυτή δεν εφαρμόζεται ή εφαρμόζεται χαλαρά με αποτέλεσμα να επιλέγονται ζώα με παραγωγή γάλακτος μίας περιόδου αρμέγματος 4.200 χλγ. και, στην περίπτωση περαιτέρω περιόδων αρμέγματος, να απαιτούνται 4.500 χλγ. γάλα για την δεύτερη και 4.700 χλγ. για την τρίτη περίοδο αρμέγματος;

3. Εκτός από τις αιματολογικές εξετάσεις, οι κτηνιατρικοί όροι προβλέπουν ότι τουλάχιστον 40 ζώα πρέπει να ελέγχονται επιτόπου από την επιτροπή επιλογής σε ειδικούς χώρους συγκέντρωσης. Τούτο σημαίνει ότι οι εξαγωγείς πρέπει να κρατούν τα ζώα σε ειδικούς χώρους συγκέντρωσης τουλάχιστον 60 ημέρες πέραν του κανονικού, πράγμα το οποίο είναι εξαιρετικά δαπανηρό. Πιστεύει η Επιτροπή ότι αυτό το μέτρο είναι απαραίτητο για την διενέργεια κτηνιατρικών ελέγχων;

4. Στην προκήρυξη αναφέρεται η ράτσα «Red and White Dual Purpose». Γνωρίζει η Επιτροπή ότι οι κτηνοτρόφοι στη Βοσνία- Ερζεγοβίνη αγοράζουν κατά προτίμηση στικτές ράτσες, για τις οποίες όμως ακριβώς η προκήρυξη περιέχει μειονεκτικούς όρους;

Απάντηση του κ. Van den Broek εξ ονόματος της Επιτροπής (15 Ιουνίου 1998)

Οι έρευνες τις οποίες διεξάγει η Επιτροπή για να απαντήσει στις ερωτήσεις του Αξιότιμου Μέλους του Κοινοβουλίου έδειξαν το εύρος και τον εξαιρετικά πολύπλοκο χαρακτήρα του θέματος, πράγμα που καθιστά απαραίτητη περαιτέρω διερεύνηση στην οποία εμπλέκονται αρκετές υπηρεσίες της. Η Επιτροπή δε θα παραλείψει να γνωστοποιήσει στο Αξιότιμο Μέλος του Κοινοβουλίου το αποτέλεσμα των ερευνών αυτών όταν θα έχουν ολοκληρωθεί.
ΓΡΑΠΤΗ ΕΡΩΤΗΣΗ E-1754/98 υποβολή: Anita Pollack (PSE) προς την Επιτροπή (5 Iουνίου 1998)

Θέμα: Οι Μπιχάρι στο Μπαγκλαντές

Τώρα που επετεύχθη συμφωνία στο Ισλαμαμπάντ για την έναρξη της αποκατάστασης των προσφύγων Μπιχάρι από το Μπαγκλαντές, θα συμβάλει η Επιτροπή στη χρηματοδότηση της ανέγερσης των αναγκαίων για τη στέγασή τους οικημάτων και άλλων πτυχών της αποκατάστασης και επανεγκατάστασής τους, χρηματοδότη η οποία εκτιμάται ότι ανέρχεται σε 250 εκατομύρια δολάρια;

Απάντηση του κ. Marin εξ ονόματος της Επιτροπής (22 Ιουνίου 1998)

Η Επιτροπή εξέφρασε την ικανοποίησή της σχετικά με τη συμφωνία στην οποία κατέληξαν ο πακιστανικός πρωθυπουργός και ο πρωθυπουργός του Μπαγκλαντές κατά την οικονομική διάσκεψη κορυφής της 15ης Ιανουαρίου 1998 για την επίλυση του προβλήματος των 238.000 προσφύγων Μπιχάρι.

Η Επιτροπή ενημερώθηκε με ικανοποίηση όσον αφορά την υπόσχεση του Πακιστάν να επαναπατρίσει όλους τους Μπιχάρι του Μπαγκλαντές και γνωρίζει την οικονομική προσπάθεια την οποία πρέπει να καταβάλει το Πακιστάν προκειμένου να πετύχει τον σκοπό αυτό. Η κυβέρνηση του Πακιστάν κάλεσε όλους τους πολίτες να συμβάλλουν στο έργο αυτό ώστε να βρεθούν τα 227 εκατ. ECU που χρειάζονται για την επανεγκατάσταση των Μπιχάρι.

Προς το παρόν, η κυβέρνηση του Πακιστάν δεν ζήτησε οικονομική στήριξη από διεθνείς οργανισμούς και δεν ήρθε σε επαφή με την Επιτροπή για κάποια οικονομική στήριξη της προσπάθειάς της. Αξίζει επίσης να σημειωθεί ότι το Μπαγκλαντές από την πλευρά του δεν ζήτησε βοήθεια από τη διεθνή κοινότητα.

Η Επιτροπή εξετάζει προσεκτικά την κατάσταση μέσω των αντιπροσωπειών της στην Ισλαμαμπάντ και στην Ντάκα.
ΓΡΑΠΤΗ ΕΡΩΤΗΣΗ E-1039/98 υποβολή: Nel van Dijk (V) προς την Επιτροπή (6 Απριλίου 1998)

Θέμα: Υποκλοπές συνομιλιών από την Υπηρεσία Μ16 και το σύστημα Echelon

1. Κατασκοπεύει η Βρετανική Υπηρεσία Εξωτερικής Ασφάλειας Μ16 τους εταίρους της ΕΕ, προκειμένου να συγκεντρώσει πληροφορίες έτσι ώστε η βρετανική κυβέρνηση να μπορέσει να επωφεληθεί κατά τις διεθνείς διαπραγματεύσεις ((Η βρετανική Μ16 κατασκοπεύει τους εταίρους στην Ευρωπαϊκή Ένωση, εφημερίδα NRC Handelsblad, 2 Ιανουαρίου 1998, How to be Foreign Secretary, έρευνα BBC2, 4 Ιανουαρίου 1998. ));

2. Μπορεί η Επιτροπή να επιβεβαιώσει την ύπαρξη του αμερικανικού/βρετανικού συστήματος παρακολούθησης και υποκλοπής συνομιλιών Echelon; Έχουν καταστεί ρουτίνα οι υποκλοπές σε όλες τις επικοινωνίες (τηλεφωνικές, φαξ και e-mail) στην Ευρώπη, μέσω του συστήματος Echelon; Συγκεντρώνουν οι εν λόγω υπηρεσίες πληροφοριών, με τη βοήθεια του συστήματος Echelon, μεταξύ άλλων, εμπιστευτικά στοιχεία για τη στάση εκείνων που συμμετέχουν σε διαπραγματεύσεις στο πλαίσιο της GATT/ΠΟΕ, προς όφελος της διαπραγματευτικής θέσης της δικής τους κυβέρνησης ((Stewe Wright, «An appraisal of technologies of political control», (έγγραφο εργασίας), Λουξεμβούργο, EK, STOA, 6 Ιανουαρίου 1998 7 βλέπε επίσης De Groene Amsterdammen, 18 και 25 Φεβρουαρίου 1998. ));

3. Έχει η Επιτροπή ενδείξεις ότι αποτελεί και η ίδια στόχο κατασκοπευτικών δραστηριοτήτων βρετανικών, αμερικανικών ή άλλων υπηρεσιών πληροφοριών και ασφάλειας;

4. Συμμερίζεται η Επιτροπή την αντίληψή μου ότι μια κυβέρνηση ενός κράτους μέλους, η οποία με βοήθεια των υπηρεσιών ασφαλείας της αποκτά εμπιστευτικές πληροφορίες για τους εταίρους της στην ΕΕ και/ή τα ευρωπαϊκά θεσμικά όργανα, πλήττει την εμπιστοσύνη που πρέπει να έχουν τα κράτη μέλη μεταξύ τους και αντιβαίνει στην αλληλεγγύη που τα κράτη μέλη πρέπει να αναμένουν το ένα από το άλλο σε μια «ολοένα και ισχυρότερη Ένωση»;

Απάντηση του κ. Santer εξ ονόματος της Επιτροπής (15 Μαΐου 1998)

1. και 2. Η Επιτροπή δεν μπορεί να σχολιάσει τέτοια θέματα επειδή είναι εκτός της αρμοδιότητας της όπως αυτή ορίζεται από τη Συνθήκη για την ΕΕ.

3. Η Επιτροπή παρ' όλα αυτά επαγρυπνεί για την προάσπιση των συμφερόντων της Κοινότητας, και καταδικάζει οποιαδήποτε ενέργεια υποκλοπής των απόρρητων πληροφοριών που έχουν στην κατοχή τους τα όργανα.

4. Το Αξιότιμο Μέλος του Κοινοβουλίου αναφέρεται στις απαντήσεις που δόθηκαν στις παραπάνω ερωτήσεις 1-3.